Aloyzas Kveinys
Aloyzas Kveinys (9. juuli 1962 Vilnius – 26. juuli 2018) oli leedu maletaja, rahvusvaheline suurmeister (1992). Kveinys sai suurmeistriks 30-aastaselt 1992. aastal. Kaks aastat varem oli ta FIDE-lt saanud rahvusvahelise meistri nimetuse. Ta on tulnud viiel korral Leedu malemeistriks (1983, 1986, 2001, 2008, 2012). 2013. aastal võttis Kveinys osa Viljandis toimunud Ilmar Raua mälestusturniirist, kus jäi jagama 3.–6. kohta. Ta on mänginud Leedu võistkonna koosseisus kaheksal maleolümpial (1992–1996, 2000–2008).